b'\n_START_ARTICLE_\nPax forlag\n_START_SECTION_\nHistorikk\n_START_PARAGRAPH_\nForlaget ble opprettet i 1964 som et forlag for den \xc3\xb8kende venstreradikalismen i Norge. Forlaget sprang ut av kretsen rundt det pasifistiske m\xc3\xa5nedsskriftet Pax som organisasjonen Folkereisning mot krig hadde gitt ut siden 1962. Pax utga s\xc3\xa5vel skj\xc3\xb8nnlitteratur som sakprosa, med spesiell vekt p\xc3\xa5 politiske og samfunnsmessige sp\xc3\xb8rsm\xc3\xa5l._NEWLINE_Pax forlag var ikke forlaget som introduserte den heftete billigboka i Norge, men som gjorde formatet til sitt eget. Jens Bj\xc3\xb8rneboe ga rettighetene til pocketb\xc3\xb8kene til Pax forlag, noe som reddet forlaget fra konkurs i trange tider._NEWLINE_Et stort l\xc3\xb8ft i forlagets historie var utgivelsen av Pax Leksikon, som ble finansiert  gjennom \xc3\xa5 selge en form for aksje kalt \xc2\xabpaxsje\xc2\xbb. Pax dannet skole for \xc3\xa5 utgi \xc2\xabsmale\xc2\xbb fagb\xc3\xb8ker, og ble i stigende grad en konkurrent til Universitetsforlaget p\xc3\xa5 samme m\xc3\xa5te som ved at forlaget utga klassiske sosialistiske b\xc3\xb8ker i konkurranse med Oktober forlag og Gyldendal Norsk Forlag. Forlaget utga ogs\xc3\xa5 et kresent utvalg skj\xc3\xb8nnlitteratur, og omtalte b\xc3\xb8ker som Kvinne, kjenn din kropp og Den lille r\xc3\xb8de bok for skoleelever.'